
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός αποκεκλεισμένου οικοπέδου ως οικοδομήσιμου 
ιδιοκτησίας Ρόκκου Ελευθερίας και χορήγηση ειδικών όρων δό¬ 
μησης που βρίσκεται στο Ο.Τ. 322 του Δήμου Αγ. Αναργύρων. . 1 
Τροποποίηση της Θ.6214/13.5.1988 απόφασης Νομάρχη με την 
οποία τροποποιήθηκε το σχέδιο διανομής οικισμού Κοινότητας 

Περάματος Ν. Ιωαννίνων. 2 

Τροποποίηση του ρυμοτομικού σχεδίου οικισμού Δαμασίου Ν. Λάρι¬ 
σας . 3 

Τροποποίηση της υπ’ αριθ. Τ.Π./Ε.Π.Α./11506/7.5.1987 από¬ 
φαση του Νομάρχη Σερρών ως προς τον καθορισμό νέων ορίων 

στον οικισμό Θερμών επαρχίας Βισαλτίας Ν. Σερρών. 4 

Τροποποίηση των υπ’ αριθ. 5260/87, 4009/86, 5266/87, 
5258/86 ακι 8230/87 αποφάσεων Νομάρχη που αφορούν την 
κατηγοριοποίηση και τον καθορισμό ειδικών όρων δόμησης 
στους οικισμούς Αγ. Μαρίνα, Αμμουδάρι Σφακίων, Κουνουπι- 


διανά, Μάλεμε κ. Τσικαλαριά Κυδωνιάς αντίστοιχα. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1293/54/90 (1) 


Χαρακτηρισμός αποκεκλεισμένου οικοπέδου ως οικοδομήσιμου ιδιο¬ 
κτησίας Ρόκκου Ελευθερίας και χορήγηση ειδικών όρων δόμησης 
που βρίσκεται στο Ο.Τ. 322 του Δήμου Αγ. Αναργύρων. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Την από 22.1.90 αίτηση της Ρόκκου Ελευθερίας με την οποία 
μας υποβλήθηκαν τα πιο κάτω δικαιολογητικά: 

α) το υπ’ αρ. 36727/1965 συμβόλαιο του Συμβολαιογράφου Ιωάν- 
νου Μαλτέζου. 

β) το υπ’ αρ. 34885/1967 συμβόλαιο του Συμβολαιογράφου Νικο¬ 
λάου Βουγά. 

γ) το υπ’ αρ. τοπογρ. διάγραμμα που συνοδεύει το. υπ’ αρ. 
34835/64 συμβόλαιο. 

δ) το υπ’ αρ. 3246/18.12.89 πιστοποιητικό του υποθ/κείου Ν. Λιο¬ 
σίων. 

3) το υπ’ αρ. από Δεκέμβριο του 1989 τοπογραφ, διάγραμμα του 

Α ρχ· „, - 

στ) το υπ’ αρ. Μηχανικού Μαρουδάκη Γεωργίου. 

2. Την Γ4Δ/15883/1903/8.2.87 κοινή απόφαση του Υπουργείου 
Προεδρίας της Κυβέρνησης και αναπληρωτού ΥΠΕΧΩΔΕ. 

3. Το από 9.1.68 Δ/γμα ρυμοτομίας ΦΕΚ 8/24.1.68. 

4. Τις διατάξεις της παρ. 3 του άρθρου 4 από 27.2/18.3.1926 Ν. 
Δ/τος-κυρωθέντος'δια του από 2.8.27 Δ/τος δια του οποίου τροποποιή¬ 
θηκαν τα άρθρα 44, 45 του από 17.7.1923 Ν.Δ/τος «περί σχεδίων πό¬ 
λεων, κωμωπ. κ.λ.π.». 


5. Τις διατάξεις του άρθρου μόνον του από 28.8.55 Δ/τος «περί 
εξαιρέσεων κλπ. αρμοδιότητος του Υπουργείου Δημ. Έργων εν συνδυα¬ 
σμοί προς τις διατάξεις του Ν. 3200/55 «περί διοικητικής αποκεντρώ- 
σεως» και το Ν.Δ. 532/50 «περί συμπληρώσεως διατάξεων περί διοι¬ 
κητικής αποκεντρώσεως», και το εις εκτέλεση τούτου Β.Δ/γμα 7.2.70 
ως τροποποιήθηκε δια των υπ’ αρ. 677/71 και 198/72 Β.Δ/των. 

6. Το υπ’ αρ. 805/30.12.72 Β.Δ/γμα «περί καθορισμού κλπ. των 
Υπηρ. του Νομάρχου Αττικής διατηρουμένων αρμοδιοτήτων κλπ. 

7. Το Ν.Δ/γμα 1147/72 περί διοικήσεως μείζ. Πρωτευούσης και 
την υπ’ αριθ. Α7/13.1.77 της 1ης Δεκεμβρίου 1972 κοινής Αποφά- 
σεως των Υπουργών παρά τω Πρωθυπουργώ Εσωτερικών και Δημ. 
Έργων «περί οργανώσεως των Υπηρ. Νομαρχ. Αττικής αρμοδιότητος 
Υπουργείου Δημ. Έργων. 

8. Την υπ’ αριθ. Ε. 11183/12.8.82 κοινή απόφαση Νομάρχου Ατ¬ 
τικής, Νομάρχου Διαμ. Δυτ. Αττικής «περί αναθέσεως υπογραφής απο¬ 
φάσεων εγγράφων και άλλων πράξεων επί αντικειμένων Υπηρεσίας Πο¬ 
λεοδομίας αρμοδιότητας Νομάρχου-Προϊσταμένου Διαμ. Αττικής. 

9. Την απόφαση 13259/1565/8.8.84 «περί τροποποιήσεως απο- 
φάσεως ασκήσεως αρμοδιοτήτων Νομάρχου» με την οποία δόθηκε το 
δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας. 

Όπως προκύπτει εκ των προηγουμένων στοιχείων το οικόπεδο το 
υπό στοιχεία (ΑΒΓΔΑ) κείμενο στο Δήμο Αγ. Αναργύρων εντός του 
Ο.Τ.322 του περικλειομένου υπό των οδών Μ. Αλεξάνδρου- 
Ευριπίδου-Γ. Παπανδρέου και Περικλέους προϋφίσταται της εγκρίσεως 
του σχεδίου της περιοχής και ότι τούτο είναι αποκλεισμένα από των 
οδών του ρυμοτομικού σχεδίου και δεν δύναται να αποκτήσει το κανο¬ 
νικό πρόσωπο δια τακτοποιήσεως (λόγω των υπαρχόντων κτισμάτων 
μονίμου μορφής επί των ομόρων οικοπέδων ως και εκ του σχήματος και 
της θέσεως αυτών), αποφασίζουμε: » 

Θεωρούμε το οικόπεδο το υπό στοιχεία ΑΒΓΔΑ ιδιοκτησία Ρόκκου 
Ελευθερίας το αποκλεισμένο εντός του ως άνω τετραγώνου του σχεδίου 
της περιοχής του Δήμου Αγ. Αναργύρων οικοδομήσιμο και ορίζουμε ως 
όρους δομήσεως τους πιο κάτω: 

α) Οικοδομικό σύστημα Συντελεστής δομήσεως 1.40 

β) Ποσοστό κάλυψης κατά ΓΟΚ/85 (πρώην συνεχές) 

γ) Εφαρμογή της παρ. 6 του άρθρου 9 του ΓΟΚ/85 για πλάτος οδού 
8.00 μ. 

δ) Το από Δεκέμβριο 1989 τοπογραφικό διάγραμμα του Αρχ. Μη¬ 
χανικού Γεωργίου Μαρουσάκη σε κλίμακα 1:200 που συνοδεύει την 
απόφασή μας αυτή θα αναρτηθεί επί 15νθήμερο στα γραφεία της Υπη¬ 
ρεσίας μας μετά τη δημοσίευσή της στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 21 Φεβρουάριου 1990 

Με εντολή Νομάρχη 
Η Διευθύντρια 
Β. ΒΙΔΑΛΑΚΗ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 82 _ (2) 

Τροποποίηση της Θ.6214/13.5.1988 απόφασης Νομάρχη με την 

οποία τροποποιήθηκε το σχέδιο διανομής οικισμού Κοινότητας Πε¬ 
ράματος Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: α) Των άρθρων 3 και 29 του Ν.Δ. 17.7.23 «περί 
σχεδίων πόλεων κωμών κ.λ.π.». 

β) Του Ν. 1337/83 και ειδικώτερα του άρθρου 38 αυτού. 

γ) Του Π.Δ. της 2.4.85 (ΦΕΚ 225/Δ/85) περί μεταβίβασης αρμο¬ 
διοτήτων στους Νομάρχες. 

δ) Του Π.Δ. 26.9.79 (ΦΕΚ 615/Δ/79) περί χαρακτηρισμού ως πα¬ 
ραδοσιακών των υφισταμένων προ του έτους 1923 οικισμών περιοχής 
Ζαγορίου. 

2. Το ρυμοτομικό σχέδιο διανομής του οικισμού της κοινότητας Περ- 
ματος που κυρώθηκε με την αγροτική Νομοθεσία. 

3. Την υπ' αριθ. 94/1989 απόφαση του κοινοτικού Συμβουλίου Πε¬ 
ράματος. 

4. Τις υπ' αριθ. 2284/3.4.86, 2181/17.4.84 και 6214/13.5.88 
αποφάσεις του Νομάρχη με τις οποίες έγινε χαρακτηρισμός του χώρου 
σαν χώρο για την ανέγερση σχολικών κτιρίων και καθορίστηκαν οι όροι 
δόμησης αυτού. 

5. Τη γνώμη του Σ.ΧΟΠ του Νομού που διατυπώθηκε στην πράξη 
με αριθ. 2/30.1.1990. 

6. Την Γ4δ/15883/1903/88 απόφαση του Τπ. ΠΕ.ΧΩ.Δ.Ε. για 
τη μη δημοσίευση διαγραμμάτων, αποφασίζουμε: 

Τροποποιείται η υπ’ αριθ. 6214/13.5.1988 απόφαση μας και συ¬ 
γκεκριμένα η παράγραφος 3 αυτής ως παρακάτω: 

1. Στην έκταση με στοιχεία (ΓΔΕΙΚΛΗΓ) εκτός του τμήματος που 
καθορίστηκε με την προηγούμενη απόφαση για Νηπιαγωγείο, καθορί¬ 
ζεται και τμήμα αυτής σαν χώρος για την ανέγερση Πνευματικού Κέ¬ 
ντρου, όπως φαίνεται στα συνημμένα σχέδια. 

2. Εγκρίνεται η μείωση της απόφασης των κτιρίων από τον άξονα 
της Εθνικής οδού Ιωάννίνων Τρικάλων από 30,0 σε 20,0 μέτρα. 

3. Εγκρίνεται η δημιουργία χώρου στάθμευσης αυτοκινήτων στο 
υπόλοιπο τμήμα της κοινοτικής έκτασης. 

Κατά τα λοιπά ισχύει η υπ’ αριθ. 6214/13.5.1988 απόφασή μας. 

Το διάγραμμα κλίμακας 1:500 που συνοδεύει την παρούσα απόφαση 
αναρτάται ταυτόχρονα με την υπογραφή στον πίνακα ανκοινώσεων του 
ΤΠ και ΠΕ της Νομαρχίας Ιωαννίνων. 

Ιωάννινα, 19 Φεβρουάριου 1990 
Ο Νομάρχης 

ΙΩΑΝΝ. ΚΑΛΟΓΕΙΤΟΝΑΣ 

-♦- 

Αριθ. 8147/89/90 (3) 

Τροποποίηση του ρυμοτομικού σχεδίου οικισμού Δαμασίου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/1986 Π. Δ/τος (ΦΕΚ 70/Α) και 
ειδικότερα το άρθρο 1 αυτού. 

4. Την υπ’ αριθ. 65/1989 απόφαση του Κοινοτικού Συμβουλίου. 

5. Την υπ’ αριθ. 7/1990 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της 1ης/1990 συνεδρίας, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου οικισμού Δαμα¬ 
σίου με μετατόπιση των ρυμοτομικών γραμμών, όπως ορίζεται στο το¬ 
πογραφικό διάγραμμα που συνοδεύει την παρούσα απόφαση. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 


Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Κοινοτικό 
Κατάστημα επί ΐ5ήμερο για για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 20 Φεβρουάριου 1990 

Ο Νομάρχης 
ΓΙΑΝΝΗΣ ΚΟΪΛΑΞΗΣ 

- ♦- 

Αριθ. ΕΠΑ 10029 (4) 

Τροποποίηση της υπ’ αριθ. Τ.Π./Ε.Π.Α./11506/7.5.1987 απόφαση 
του Νομάρχη Σερρών ως προς τον καθορισμό νέων ορίων στον οικι¬ 
σμό Θερμών επαρχίας Βισαλτίας Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις του από 24.4.1985 Π. Δ/τος όπως αυτό τροποποι¬ 
ήθηκε με τα από 14.2.1987 και 25.4.1989 II. Δ/γματα. 

2) Την υπ’ αριθ. Τ.Π./ΕΠΑ/11506/7.5.1987 απόφαση του Νο- 
μάρχη Σερρών σχετικά με την κατηγοριοποίηση. καθορισμό ορίων και 
όρων και περιορισμών δόμησης οικισμών της επαρχίας Βισαλτίας με¬ 
ταξύ των οποίων και ο οικισμός Θερμών. 

3) Την υπ’ αριθ. πρωτ. Τ.Π./ΕΠΑ/10213/22.12.1989 απόφαση 
του Νομάρχη Σερρών σχετικά με επέκταση και μερική τροποποίηση - 
αναθεώρηση του εγκεκριμένου Ρυμοτομικού Σχεδίου Θερμών. 

4) Τη με αύξ. 1/1990 απόφαση του Συμβουλίου Χ.Ο.Π. Ν. Σερρών 
που λήφθηκε στην 1η συνεδρία του στις 1.2.1990, αποφασίζουμε: 

Άρθρο 1. 

1. Εγκρίνεται η τροποποίηση των ορίων του οικισμού Θερμών επαρ¬ 
χίας Βισαλτίας Ν. Σερρών όπως αυτή φαίνεται στο απόσπασμα χάρτη 
Π1-1 με κλίμακα 1:5.000 που συνοδεύει την απόφαση αυτή. 

2. Στο νέο τμήμα που βρίσκεται στα νέα όρια του οικισμού ορίζονται 
οι παρακάτω όροι και περιορισμοί δόμησης. 

- Αρτιότητα οικοπέδων 800 τ.μ. 

- Υπόλοιποι όροι δόμησης ορίζονται από το Π. Δ/γμα 24.4.1985. 
όπως αυτό τροποποιήθηκε με τα Π. Δ/γματα 14.2.1987 και 
25.4.1989. 

- Η Οικοδομική Γραμμή στο νέο τμήμα που βρίσκεται εντός των 
νέων ορίων ορίζεται κατ’ επέκταση της Οικοδ. Γραμμής που ορίστηκε 
με την υπ’ αριθ. Πρωτ. Τ.Π./ΕΠΑ/102Ι3/89 απόφαση Νομάρχη 
Σερρών. 

- Κατά τα λοιπά ισχύει η υπ’ αριθ. πρωτ. Τ.Π./ΕΠΑ/11506/87 
απόφαση Νομάρχη Σερρών. 

Άρθρο 2. 

1. Το ακριβές αντίγραφο του πρωτοτύπου διαγράμματος που συνο¬ 
δεύει την απόφαση αυτή μετά τη δημοσίευσή της στην Εφημερίδα της 
κυβερνήσεως να αναρτηθεί στο Τ.Π. και Π.Ε. Ν. Σερρών (Νομαρχία - 
1ος όροφος) για δεκαπέντε (15) συνεχείς ημέρες. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως και η ισχύς της αρχίζει από τη δημοσίευσής της. 

Σέρρες, 14 Φεβρουάριου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

-♦- 

Αριθ. 470/374 (5) 

Τροποποίηση των υπ’ αριθ. 5260/87, 4009/86, 5266/87, 
5258/86 ακι 8230/87 αποφάσεων Νομάρχη που αφορούν την κα- 
τηγοριοποίηση και τον καθορισμό ειδικών όρων δόμησης στους οικι¬ 
σμούς Αγ. Μαρίνα, Αμμουδάρι Σφακίων, Κουνουπιδιανά, Μάλεμε 
κ. Τσικαλαριά Κυδωνιάς αντίστοιχα. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 24.4.1985 (ΦΕΚ 181 Δ/3.5.1985) Π.Δ. 
περί τρόπου καθορισμού ορίων οικισμών της χώρας, κατηγορίες και κα¬ 
θορισμό όρων και περιορισμών δόμησης, και των από 14.2.1987 Π.Δ. 
(ΦΕΚ 133Δ/23.2.1987) και από 25.4.1989 Π.Δ. (ΦΕΚ 293Δ/ 

16.5.1989) με τα οποία τροποποιείται το προηγούμενο Π.Δ. 

2. Τα στοιχεία που αναγράφονται στα δελτία κατηγοριοποίησης και 
Αρχιτεκτονικής Αναγνώρισης που συνοδεύουν τις αντίστοιχες Αποφά¬ 
σεις Νομάρχη. 

α. Την 5260/19.2Α987 για τον οικισμό Αγία Μαρίνα Κυδωνιάς. 

β. Την 4009/20.6.86 για τον οικισμό Αμμουδάρι Σφακίων. 

γ. την 5266/11.9.87 για τον οικισμό Κουνουπιδιανά Κυδωνιάς. 

δ. Την 5258/24.2.1986 για τον οικισμό Μάλαμε Κυδωνιάς. 

ε. Την 8230/20.1.87 για τον οικισμό Τσικαλαριά Κυδωνιάς. 

3. Την υπ’ αριθ. 3/90 γνωμοδότηση του Συμβουλίου ΧΟΠ του Νο¬ 
μού, αποφασίζουμε: 

1. Την τροποποίηση της παραγράφου 1 της υπ’ αριθ. 5258/86 
Απόφαση Νομάρχη για τον Οικισμό Μάλεμε ως εξής: 

Κατατάσσουμε τον Οικισμό ως εξής: Παραλιακός και Τουριστικός, 
ενδιαφέρων, δυναμικός, συνεκτικός και μεσαίος. 

2. Την τροποποίηση της παραγράφου 1 της υπ’ αριθ. 8230/87 
Απόφασης Νομάρχη για τον Οικισμό Τσικαλαριά ως εξής: 

Κατατάσσουμε τον οικισμό ως εξής: Περιαστικός, ενδιαφέρων, στά¬ 


σιμος, διάσπαρτος και μεσαίος. 

3. Την τροποποίηση των υπ’ αριθ. 5260/87, 4009/86, 5266/87, 
5258/86 και 8230/87 αποφάσεων Νομάρχη που αφορούν τους οικι¬ 
σμούς Αγία Μαρίνα, Αμμουδάρι, Κουνουπιδιανά, Μάλεμε και Τσικαλα- 
ριά, του Νομού Χανιών, ως προς τους ειδικούς όρους δόμησης με τη συ¬ 
μπλήρωση των αντιστοίχων στοιχείων αρχιτεκτονικής αναγνώρισης, 
όπως αυτά φαίνονται στα δελτία που συνοδεύουν αντίστοιχα την πα¬ 
ρούσα απόφαση. 

Κατά τα λοιπά ισχύουν τα οριζόμενα στα δ/γματα της 24.4.85 
(ΦΕΚ 181Δ/3.5.1985), 14.2.87/ΦΕΚ 133Δ/23.2.1987 και 
25.4.89 (ΦΕΚ 293 Δ/16.5.1989). 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 15 Φεβρουάριου 1990 
Ο Νομάρχης 

ΜΑΝΩΛΗΣ ΦΡΑΔΕΛΛΟΣ 

